Pussy Riot

Pussy Riot on Venemaa punkansambel, mille liikmed kasutavad pseudonüüme. 

Nad alustasid kontsertide korraldamist 2011. aastal ning jaanuaris 2012 tegid põgusa etteaste Punasel väljakul. Kahele liikmele määrati hiljem trahv.Vene uurijad taotlevad Pussy Rioti eeluurimisvangistuse pikendamist, Postimees, 13. aprill 2012

Pussy Riot astus 21. veebruaril 2012 Kristuse Lunastaja kirikus üles lauluga "Jumalaema, aja Putin minema", tantsides ikonostaasi ees. Samal päeval vahistati Nadežda Tolokonnikova ja Marija Aljohhina. Ansambli kolmas liige Jekaterina Samutsevitš vahistati märtsisMoskvas vahistati kolmas Putinit mõnitanud punkbändi liige, err.ee, 16. märts 2012.

Moskvas pikendas 20. juulil 2012 kohus ansambli Pussy Riot kolme liikme eeluurimisvangistust veel kuue kuu võrra kuni 12. jaanuarini 2013. 

7. augustil 2012 taotles prokurör Aleksei Nikiforov Hamovniki kohtus punkansambli Pussy Riot liikmetele kolme aasta pikkust vanglakaristustProkurör nõudis Pussy Rioti liikmetele 3-aastast vanglakaristust, ERR, 7. august 2012. 17. augustil 2012 määras kohus Samutsevitšile, Aljohhinale ja Tolokonnikovale kaheaastase vanglakaristuse.Vene kohus mõistis Pussy Rioti liikmed kaheks aastaks vangi, Postimees, 17. august 2012 Kõik kolm kaebasid otsuse edasi. Moskva linnakohus mõistis Jekaterina Samutsevitšile 10. oktoobril tingimisi karistuse, kuid jättis Aljohhina ja Tolokonnikova vabadusekaotuse jõusse.Vene kohus vabastas ühe Pussy Rioti liikmetest, Postimees 

Pussy Rioti aktsiooniga seoses oma seisukoha avaldanud Toomas Hendrik IlvesPresident Ilves: kirik ei tohi olla võimu mugav tööriist, Delfi, 3. aprill 2012 ja võtnud seisukohad ka mitmed Eestis tegutsevate kirikute juhtivad isikud, näiteks Meego RemmelTiiu Pikkur, Remmel: õigeusu kirikul oleks praegu sobiv Pussy Riotile andestada, Eesti Kirik, 8. aprill 2012, Andres PõderPõder heidab Ilvesele ette Pussy Rioti õigustamist, Eesti Päevaleht, 4. aprill 2012 ja metropoliit Kornelius Metropoliit Kornelius: kui Pussy Riot kahetseb oma tegu, tuleb nad vabastada, Delfi, 6. august 2012.

2018. aasta jalgpalli maailmameistrivõistluste finaalmängus Moskvas Lužniki staadionil jooksis neli Pussy Rioti liiget väljakule, et mälestada aktsiooniga "Policeman enters the game" ('Mängu astub politseinik') 11 aastat tagasi surnud luuletajat Dmitri Prigovi ning tema loomingu üht tegelast taevapolitseinikku. Ühtlasi nõuti selle aktsiooniga kõigi poliitvangide vabastamist, ebaseaduslike vahistamiste lõpetamist meeleavaldustel, poliitilise konkurentsi lubamist jne. Mängu jälgis tribüünilt maailmameistrivõistluste korraldajamaa Venemaa president Vladimir Putin. Väljakule jooksnud kolm neidu ja üks noormees toimetati politseijaoskonda.Fotod: skandaalne Vene punkrühmitus korraldas MM-finaalmatšil protestiaktsioon Postimees, 15. juuli 2018

Viited

Kategooria:Venemaa ansamblid
Kategooria:Punkansamblid